Esperiment ta' ħsibijiet bil- lingwa Maltija . It- Tlieta , 1 ta' Jannar 2008 Minn din il- għaddew l- erbgħa u tletin ġurnata , u baqa' lejl wieħed biss u ftit siegħat oħra . U l- lejl ma nafx kif se jgħaddi , hemm ħafna friefet jduru fl- istonku , qisu llum mhux ix- Xitwa imma r- Rebbiegħa u hemm ħafna fjuri għadhom jiftħu u l- friefet qegħdin jieħdu paċir jduru fuqhom waħda wara l- oħra . L- arloġġ tal- Ewro nimmaġina li issa tneħħa wkoll , jekk le għallinqas in- numri issa spiċċaw minn fuqu . Imma fil- kartiera , l- karti tal- Ewro għadhom ma sabux posthom u minflok hemm xi ftit karti qishom tal- plastik ħodor fl- isfar b' wiċċ bil- mustaċċi b' ħarsa kemmxejn żorra . Karti li għaż- żmien li ġej irrid nidra u li se jsiru d- denominatorju tal- prezz materjalistiku li rrid niltaqa' miegħu . Il- bagalja saret wkoll , ġiet miżuna u qiegħda fil- limiti . Il- ħwejjeġ sajfin ma tantx tellgħu l- piż , ismi u l- indirizz ta' fejn sejjer imdendel f' nosha bħal meta konna għadna fil- primarja . Jonqos issa xi żewġ bċejjeċ żgħar tal- aħħar minuta u kollox jingħalaq b' katnazz żgħir . Teknoloġija antika li sserraħlek ftit moħħok li ħwejjġek mhux se tinsterqilhom il- privatezza tagħhom , hekk kif se jduru minn kontinent għall- ieħor . L- affarijiet aktar ta' preġju jinżammu f' idejk , l- ittri tibgħathom bil- posta waqt li d- dokumenti ta' valur tibgħathom bil- messaġġier personali . U l- ħolma qiegħda toqrob aktar . In- nagħas għadu ' l- bogħod imma l- ħolma kważi quddiemi , għax il- ħolma nibtet mill- immaġinazzjoni u mhux mill- irqad . U mal- ħolm hemm il- prezz tar- responsabilità . Niftakar ma' din il- frażi ltqajt l- ewwel darba magħha fil- ktieb eċċellenti , ' Kafka on the Shore ' tal- Ġappuniż Haruki Murakami , frażi li iżda ġejja minn Yeats . Immaġinazzjoni ta' rutina mkissra , ta' arloġġ li nikkmandah jien u mhux viċi - versa , skopertà ta' x' toffri din il- gżira tant imbiegħda minn gżiritna , u eventwalment jiena min jien fil- fond fl- isfond ta' dan kollu . U l- prezz ta' dan sa issa jidher li hu l- kenn offrut minn din il- blata , il- familja li se nitbiegħed minnha u l- waqfa fuq is- sellum tal- karriera meta l- karrottu se jibqa' jogħla biex jintlaħaq bija jew mingħajri . U l- mankanza tal- ħbieb ta' ġewwa , li xi ftit minnhom ċċelebrajt l- għeluq tal- 2007 magħhom il- bieraħ , meta moħħi kien diġa mbiegħed . U jibdel din l- immaġinazjoni ta' x' joffri dan il- kontinent f' realta' hemm ajruplan li rrid naqbad għada u se jżommni fl- ajru mingħajr ma mmiss b' idi erbgħa u għoxrin siegħa oħra , prezz ieħor ma' l- oħrajn li semmejna . nispera li tkun ta esperjenza tal ġenn għalik ! Grazzi Nin : ) Il- vjaġġ it- tajjeb ! Jiena ħabbejt l- Awstralja meta kont hemmek , u tibqa' waħda minn l- aħjar esperjenzi ta' ħajti . Ħu gost , osserva , isma' . . . u kompli tikteb fil- blog ! Nispera naqra l- kelmiet tiegħek dwar dak il- kontinent sabiħ . " . . . waħda MILL- aħjar esperjenzi . . . " Ups , għamilt żbal : ) Nixtieqlek is- sena t- tajba , u li tieħu pjaċir fil- vjaġġ tiegħek . Awguri Jean Paul minn qalbi . Tinsiex issellili għal Josephine Zammit Cordina . Ciao king u l- vjaġġ it- twil it- tajjeb . Nispera li ssib il- ferħ hemmhekk ħabib . Qiegħed naqra tard jien . Imma s' issa nittama li kellek vjaġġa tajjeb u li tkun esperjenza mill- aqwa . Aw sieħbi . . . Jien tad dawl żejjed ? ? ! ! ! . . . . . jekk tiftakar ? ? ! ! . . . . . nispera li ma nsejtx id dawl mixgħul did darba ax mhux naqra ' boost ' ikollok bżonn imma ħmara ġdida ! J ' Alla qijed tieħu gost , u għaliex le ? ? hekk ħaqqek ! ! Jien ninsab fil- gżira tal- ġbejniet u int fil gżira sive kontinent ! ! Jien imkebbeb u int titperreċ ! Mur ghidilhom lil klijenti tiegħek , li bħalissa qed tesperjenza sħana tropikali liema bħala . . . huma jpinġuk b' dik l- uniformi serja , l- ingravata m' ghonqok u int hemm b' dak il- bermuda ikkulurit jew inkella nazzarda ngħid b' dik il- malja skullata . . . li hawn Malta rari tara bħala . Hawnhekk inħalli ftit ħin għal immagginazzjoni tal- ammiraturi tiegħek . . ! ! ! ! ! ! ( PAWSA ) Insomma , lura għar realta' tal- hajja hawn Malta . Il- mawra tiegħek nisthajjilha qisha iz- żjara tal Prim , kollox pjanat bil quddiem ( kif jista jonqos meta inti tippjana ħajjiet / ? ? ? ? ? ? ? ħaddieħor ) . Nispera li għadek issegwi il- ' pixxina tal- fwied ' bħal qatt qabel u mhux għax mort f' pajjiż il- kangaroo bdejt tirraguna mgħawweġ u / jew b' ballun ovali . . . Bil- ħaqq , smajt ? ? Is- sinjura ix- xiħa tilfet ma taċ- cintorin ( jew tal- kapitali ) ? Miskina , setgħu hennew naqra ghaliHA . . . . . . Jien ma baqghalix xi ngħid ħabib . . . . . nawguralek holiday sabiħa u kulma tixtieq qalbek ghas sena 2008 u jekk xi darba ikollo bżonn toqghd tiddejjaq tibghatli xi LN ( int tifhimni ) . Insellu għalik jien u l- Port . . . . jek trid spjegazzjoni ta din aħjar tibghatli SMS . . . . . . . . . Awguri Siehbi . . . . . . . .